Foto: Getty Images KXDR va Janubiy Koreya yangi sammitni o‘tkazish to‘g‘risida kelishib oldilar, deya xabar beradi «Ryonxap». Ta’kidlanishicha, keyingi sammit sentabr oyida Pxenyanda bo‘lib o‘tadi. Sammitga tayyorgarlik ko‘rish Pxanmunjom qurolsizlantirilgan chegara punktida o‘tkazildi. «Har ikki tomon Pxanmunjom deklaratsiyasini amalga oshirishni jiddiy muhokama qildi va muzokaralarda faol muhokama qilinadigan masalalar yuzasidan jiddiy fikr almashdi», - deyiladi ikki davlatning qo‘shma bayonotida. Eslatib o‘tamiz, avvalroq Shimoliy va Janubiy Koreya yangi sammitga tayyorgarlikni boshlagani xabar qilingandi.